
Kirjaliku nõusoleku andmine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus A. Daumani tänav J5 munitsipaalomandis oleva kinnistu omaniku esindajalt kirjaliku nõusoleku väljastamise taotlus A. Daumani tänav J5 sademeveekanalisatsiooni torustiku ehitamiseks. Ehitusprojekti, töö nr 43-13, projekteerija OÜ Visitplus, sademeveekanalisatsiooni torustik on suunatud A. Daumani tn 5 kinnistul asuvasse kaevu,  mis kuulub A. Daumani kinnistu omanikele. Ehitusprojekt on kooskõlastatud A. Daumani 5 esimehega ning AS-ga Narva Soojusvõrk, OÜ-ga VKG Elektrivõrgud, AS-ga Eesti Gaas, AS-ga Elion Ettevõtted, AS-ga Narva Vesi. 

Ehitusseaduse § 12 lõike 2 kohaselt  kirjalik nõusolek või kohaliku omavalitsuse teavitamine ei anna õigust ehitada ilma maaüksuse või ehitise omaniku loata. A. Daumani tn 5 kinnistu omanike nõusolek sademeveekanalisatsiooni torustiku ehitamiseks puudub.

Vastavalt Arhitektuuri- ja Linnaplaneerimise Ameti põhimääruses sätestatule Ameti põhiülesandeks on ka linna infrastruktuuri objektide, linna teede ja tehnovõrkude hooldus-, remondi- ja ehitustööde korraldamine ning tehnilise järelevalve teostamine. 

Linnakeskkonna osakonna juhataja andmetel A. Daumani tänav J5 linnale kuuluval teel aastaringselt koguneb veeloik, mis tunduvalt takistab kvartalisisese sõidutee kasutamist autotranspordiga liiklejatel, jalakäijatel. Veeloigu kõrvaldamiseks peab ehitama täiendava sadeveekanalisatsiooni torustiku. 

A. Daumani tänav J5 üks sadeveekaev on olemas. 2007. a A. Daumani tn 5 korteriühistu esimees oma kirjas Linnavalitsusele teatas, et olemasolev sadeveekaev ei tööta.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd.

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus ehitusseaduse § 16 lõike 5 alusel välja anda kirjalikke nõusolekuid ja õigus keelduda neid väljastamast.

3. OTSUS

3.1. Anda kirjaliku nõusoleku A. Daumani tänav J5 sadeveekanalisatsiooni ehitamiseks. 

3.2. Sadeveekanalisatsiooni ehitamiseks A. Daumani tn 5 kinnistul ehitusseaduse § 12 lõike 2 kohaselt saada luba kinnistu omanikelt. 

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

